**Էնդի Օն** (չինարեն՝ 安志杰, փինյին` *Ān Zhìjié*, յուտպխին` *On Zi Git*, ի ծնե՝ Էնդի Տյան (*Andy Tien*), մայիսի 11, 1976(1976-05-11) կամ մայիսի 11, 1977(1977-05-11), Փրովիդենս, ԱՄՆ), չին-ամերիկացի դերասան, ինչպես նաև մարտական արվեստների վարպետ։

Կենսագրություն
--------------

Էնդի Օնը միջնակարգ դպրոց է ավարտել։ Ռոդ Այլենդում բարմեն է աշխատել։ Մի անգամ, աշխատանքի ժամանակ հոնկոնգյան կինոռեժիսոր Ցուի Հարկը և պրոդյուսեր Չարլզ Հյոնը նկատել են Էնդիին։ Հետագայում, Էնդին դերի համար հրավիրվել է «Սև դիմակ 2, դիմակների քաղաք» (2002) ֆիլմում նկարահանվելու համար, Ջեթ Լիի հետ։

Սկզբում Էնդին ձեռք չի բերել մեծ հաջողություններ, բայց յուրացրել է և շարունակել է զարգանալ մարզային մարտարվեստի ֆիլմերում, այդ թվում Ջեքի Չանի հետ։ Ջեքի Չանի հետ մարզումները սկսվել են դեռևս 2001 թվականից։ Մեկ տարվա մարզումների ընթացքում մեծ թվով վնասավածքներ է ստացել, նաև վնասվել է «Նոր ոստիականական պատմություն» (2004) ֆիլմի նկարահանումների ժամանակ։

2004 թվականին Էնդի Օնին Հոնկոնգյան կինոմրցանակ է առաջադրվել՝ Լավագույն դերասանական խաղի համար, ինչպես նաև «Աստղային մրցավազող» (2003) ֆիլմում՝ որպես Լավագույն նոր դերասան։

Բացի այն, որ Էնդին խաղում էր ֆիլմում, նաև երգում էր։ Նա մի քանի երգ է թողարկել, այդ թվում *Angel of Love* երգը, երգչուհի Ջոլին Ցայի հետ։

Էնդիի հետաքրքրություններն են մարտական արվեստները և տեսախաղերը։ Նա շարունակել է ուսումնասիրել մարտական արվեստները, քունգ ֆուն ուսումնասիրել է ընկերոջ՝ Ֆիլիպի հետ, և թայական բռնցքամարտը քիքբոքսյոր Բիլլի Չոուի հետ, Վինգ չուն։

Էնդի Օնը կարողանում էր խոսել անգլերեն, մանդարին և մի քիչ կանտոնյան բարբառով։

Անձնական կյանք
--------------

2009 թվականից մինչև 2013 թվականը Էնդին հանդիպել է մոդել և դերաանուհի Ջենիֆեր Ցեի հետ (ծնվել է 1982 թվականին)։

«Զոմբիների մարտական ակումբ» (2014) ֆիլմի նկարահանումների ժամանակ նա ծանոթացել է դերասանուհի Ջեսսիկի Կամբենսիի հետ (ծնվել է 1988 թվականին)։ 2014 թվականի նոյեմբերից զույգը սկսել է հանդիպել։ 2016 թվականի մարտին Էնդին և Ջեսսիկին աղջիկ են ունեցել, ում անվանել են Թեսսա։ 2017 թվականի հոկտեմբերի 15-ին Էնդի Օնը և Ջեսսիկի Կամբենսին ամուսնացել են մասնավոր ծիսակատարությամբ՝ Հավայան կղզիներում։

Ընտրված ֆիլմագրություն
----------------------

| Տարի |  | Հայերեն անվանում | Իսկական անվանում | Դեր |
| --- | --- | --- | --- | --- |
| 2002 | ֆ | Սև դիմակ 2, դիմակների քաղաք | *黑俠II* | Սև դիմակ |
| 2003 | ֆ | Աստղային մրցավազող | *少年阿虎* | Թանկ Վոնգ |
| 2004 | ֆ | Նոր ոստիականական պատմություն | *新警察故事* | Թին-Թին Լո |
| 2006 | ֆ | 2 ընտրություն | *黑社會:以和爲貴* | Լիկ |
| 2006 | ֆ | Վերջին մարտը | *黑拳* | Արծաթյա դրակոն |
| 2007 | ֆ | Անխոցելի թիրախ | *男兒本色* | Թյան Են-իե |
| 2007 | ֆ | Խելագար քննիչը | *跟蹤* | Հո Քաոնի տեսուչ |
| 2008 | ֆ | Երեք թագավորություններ, Դրակոնի վերածնունդը | *三國之見龍卸甲* | Դեն Զի |
| 2010 | ֆ | Այժմյան լեգենդը | *蘇乞兒* | Յուան |
| 2011 | ֆ | Կլինկերի կորած վարպետը | *关云长* | Քոնգ Քսյու |
| 2011 | ֆ | Հունմենի տոնակատարություն | *鴻門宴* | Հան Քսին |
| 2015 | ֆ | Կիբեր | *Blackhat* | Ալեքս Թրանգ |

Ծանոթագրություններ
------------------

1. 1 2 3 4  Internet Movie Database — 1990.
2. ↑  «*Andy On and Jessica C. Admit to Dating*». *JayneStars* (անգլերեն). 2014 թ․ նոյեմբերի 17. Վերցված է 2018 թ․ օգոստոսի 21-ին.
3. ↑  «*Jessica C. and Andy On Welcome Baby Girl*». *JayneStars* (անգլերեն). 2016 թ․ մարտի 23. Վերցված է 2018 թ․ օգոստոսի 21-ին.
4. ↑  «*Andy On and Jessica C. Tie Knot in Hawaii*». *JayneStars* (անգլերեն). 2017 թ․ հոկտեմբերի 26. Վերցված է 2018 թ․ օգոստոսի 21-ին.

Արտաքին հղումներ
----------------

* Էնդիի պաշտոնական բլոգ
* Էնդի Օնը *Hong Kong Movie DataBase* կայքում

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Sina Weibo |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BNE: XX1788874 · BNF: 15901931d · GND: 1089693958 · ISNI: 0000000078268294 · LCCN: no2011119857 · SUDOC: 139160787 · VIAF: 87575280 · WorldCat VIAF: 87575280 |

 |

 |